Sfântu Gheorghe
Sfântu Gheorghe prevedeno Sveti Đorđe (mađarski: Sepsiszentgyörgy ili Szentgyörgy) je grad u sredini Rumunjske od 56,006 stanovnika.

Sfântu Gheorghe  je administrativni centar okruga (judet) Covasna.

Geografske karakteristike
Sfântu Gheorghe  leži u sredini zemlje u kotlini rijeke Olt.

Historija
Na tlu današnjeg grada za antike postojalo je dačko - rimsko naselje, čiji se brojni nalazi danas čuvaju u regionalnom muzeju. 

Današnji Sfântu Gheorghe osnovali su u srednjem vijeku sekeljski doseljenici, preseljeni tu kako bi zaštitili istočnu granicu tadašnje ugarske - Transilvanije. 
Zbog tog je Sfântu Gheorghe grad snažne mađarske kulture i tradicije.

Znamenitosti i kultura
Najveća znamenitost grada je njegova crkva utvrda tipična za pogranične krajeve Transilvanije.

Nedaleko od grada iskopano je neolitsko naselje - Ariuşd, čiji se brojni artefakti danas čuvaju u lokalnom muzeju, koji ima i bogatu zbirku zanatskih proizvoda od srednjeg do 19. vijeka.

Privreda
Od industrije Sfântu Gheorghe ima najviše tvornica tekstila, pored toga i tvornicu duhana Tigarete s.a. i tvornicu auto dijelova.

Izvori

Vanjske veze 

 Službene stranice grada 
 Sfântu Gheorghe na portalu Encyclopædia Britannica 

Gradovi u Rumunjskoj
Wikiprojekat geografija/Naselja u Rumuniji